CELEX: 
Language: da
Date: 2017-08-17 00:00:00
Title: KOMMISSIONENS GENNEMFØRELSESFORORDNING (EU) …/… om ændring af gennemførelsesforordning (EU) 2016/1240 for så vidt angår afsætning af interventionslagre inden for rammerne af ordningen for uddeling af fødevarer til de socialt dårligst stillede

KOMMISSIONENS GENNEMFØRELSESFORORDNING (EU) …/…
            
            
               af 16.8.2017
            
            
               om ændring af gennemførelsesforordning (EU) 2016/1240 for så vidt angår afsætning af interventionslagre inden for rammerne af ordningen for uddeling af fødevarer til de socialt dårligst stillede
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007
                  1
               , særlig artikel 20, litra i), og
            
            
               ud fra følgende betragtninger:
            
            
               (1)I henhold til artikel 16, stk. 2, i forordning (EU) nr. 1308/2013 kan produkter, der er opkøbt ved offentlig intervention (herefter "interventionsprodukter"), afsættes ved at stille dem til rådighed for ordningen for uddeling af fødevarer til de socialt dårligst stillede i Unionen (herefter "ordningen") som fastsat i de relevante EU-retsakter.
            
            
               (2)I henhold til artikel 23, stk. 4, i Europa-Parlamentets og Rådets forordning (EU) nr. 223/2014
                  2
                kan fødevarer, der skal uddeles til de socialt dårligst stillede personer i Unionen, tilvejebringes ved anvendelse, forarbejdning eller salg af interventionsprodukter, forudsat at dette er den økonomisk mest fordelagtige mulighed og ikke unødigt forsinker leveringen af fødevarer.
            
            
               (3)Selv om Kommissionens delegerede forordning (EU) 2016/1238
                  3
                indeholder bestemmelser om sikkerhedsstillelse ved afgivelse af tilbud eller bud med henblik på afsætning af interventionsprodukter inden for rammerne af ordningen, indeholder Kommissionens gennemførelsesforordning (EU) 2016/1240
                  4
                ikke nærmere bestemmelser om procedurer vedrørende produkter, der er stilles til rådighed for ordningen.
            
            
               (4)Når der er interventionsprodukter til rådighed, og de aktuelle markedsforhold giver mulighed for afsætning af sådanne produkter, bør Kommissionen have mulighed for at beslutte at stille disse produkter til rådighed for ordningen. Med henblik herpå bør Kommissionen fastsætte den mængde, der skal stilles til rådighed, og medlemsstater, der ønsker at modtage en del af den disponible mængde, skal indsende en ansøgning.
            
            
               (5)Hvis den samlede mængde, der anmodes om, overstiger den disponible mængde, bør produkterne fordeles i forhold til de mængder, der anmodes om. Dernæst bør fordelingen af de disponible partier blandt medlemsstaterne ske på grundlag af kriterier, der skal fastlægges af Kommissionen i forhold til produkternes placering.
            
            
               (6)Eftersom interventionsprodukter kan være af forskellig art og kan have forskellige egenskaber, kan der være forskel på, hvilke afsætningsmetoder der egner sig bedst og er mest effektive med henblik på ordningen. Det er derfor nødvendigt at fastsætte de procedureregler, der finder anvendelse, herunder visse frister.
            
            
               (7)Ud over anvendelse eller forarbejdning af interventionsprodukter er salg ved budafgivelse, som tilrettelægges af de medlemsstater, der har fået tildelt en del af den mængde, der er til rådighed for ordningen, en mulig og effektiv løsning. Der bør fastlægges specifikke bestemmelser vedrørende salg inden for rammerne af sådanne budafgivelser. For at undgå risikoen for forstyrrelse af de pågældende markeder ved salg gennem udbud, bør der fastsættes en mindstepris, under hvilken bud ikke kommer i betragtning.
            
            
               (8)Gennemførelsesforordning (EU) 2016/1240 bør derfor ændres.
            
            
               (9)Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
            
               VEDTAGET DENNE FORORDNING:
            
            
               Artikel 1
            
            
               I gennemførelsesforordning (EU) 2016/1240 foretages følgende ændringer:
            
         
         
            
               1)I afdeling II indsættes følgende som kapitel IV: 
            
            
               "Kapitel IV
            
            
               Afsætning af interventionsprodukter inden for rammerne af ordningen for uddeling af fødevarer til de socialt dårligst stillede personer i Unionen
            
            
               Artikel 38a
            
            
               Tilrådighedsstillelse af interventionsprodukter for ordningen  
            
            
               1.Kommissionen kan ved en gennemførelsesforordning vedtaget efter proceduren i artikel 229, stk. 2, i forordning (EU) nr. 1308/2013 stille interventionsprodukter til rådighed for ordningen for uddeling af fødevarer til de socialt dårligst stillede personer i Unionen, jf. artikel 16, stk. 2, i samme forordning (herefter "ordningen").
            
            
               2.Den gennemførelsesforordning, der er omhandlet i stk. 1, skal navnlig indeholde oplysning om følgende:
            
            
               (a)typen og mængden af de produkter, der stilles til rådighed for ordningen
            
            
               (b)placeringen af de produkter, der stilles til rådighed for ordningen, og kriterierne for fordelingen af de disponible partier blandt de berørte medlemsstater på grundlag af deres placering
            
            
               (c)måden, hvorpå produkterne skal afsættes i overensstemmelse med artikel 23, stk. 4, andet afsnit, i Europa-Parlamentets og Rådets forordning (EU) nr. 223/2014* (direkte anvendelse, forarbejdning eller salg), for at gøre dem tilgængelige for ordningen på en måde, som er den økonomisk mest fordelagtige løsning under hensyntagen til arten af produkterne og produkternes egenskaber
            
            
               (d)hvis produkterne skal sælges i overensstemmelse med artikel 38b i denne forordning, oplysning om størrelsen af den sikkerhed, der skal stilles i overensstemmelse med artikel 4, litra a), i delegeret forordning (EU) 2016/1238, og den pris, under hvilken produkterne ikke må sælges.
            
            
               3.Medlemsstater, som er interesseret i at få tildelt en del af eller hele den mængde, der er nævnt i stk. 2, litra a), skal indsende en ansøgning herom til Kommissionen senest 10 arbejdsdage efter offentliggørelsen af den gennemførelsesforordning, der er omhandlet i stk. 1. I ansøgningen skal angives typen og mængden (angivet i ton) af det produkt, der ansøges om. Den mængde, som medlemsstaten ansøger om, må ikke overstige den mængde, der er anført i stk. 2, litra a).
            
            
               4.Senest 20 arbejdsdage efter offentliggørelsen af den gennemførelsesforordning, der er omhandlet i stk. 1, vedtager Kommissionen en gennemførelsesforordning uden anvendelse af proceduren i artikel 229, stk. 2 eller 3, i forordning (EU) nr. 1308/2013, hvorved den: 
            
            
               a)tildeler en mængde til hver medlemsstat, der har indgivet en ansøgning 
            
            
               b) angiver placeringen af de disponible partier, som uddeles til de berørte medlemsstater i overensstemmelse med de kriterier, der er omhandlet i stk. 2, litra b).
            
            
               Med henblik på litra a) i første afsnit gælder det, at hvis den samlede mængde, som medlemsstaten har anmodet om, overstiger den mængde, der er anført i stk. 2, litra a), tildeles de berørte medlemsstater en mængde i forhold til den mængde, som de har anmodet om.
            
            
               5. Hvis den mængde, der tildeles en medlemsstat, er 50 % mindre end den mængde, der er anmodet om, kan medlemsstaten give afkald på den tildelte mængde ved at informere Kommissionen om sin beslutning senest 10 arbejdsdage efter offentliggørelsen af den gennemførelsesforordning, i henhold til hvilken produkterne blev tildelt. Disse produkter skal ikke længere stilles til rådighed for ordningen inden for rammerne af nævnte specifikke gennemførelsesforordning.
            
            
               Artikel 38b
            
            
               Salg af interventionsprodukter, som stilles til rådighed for ordningen
            
            
               1.Hvis det i den gennemførelsesforordning, der er omhandlet i artikel 38a, stk. 1, er fastsat, at de produkter, som stilles til rådighed for ordningen, skal afsættes ved salg, finder stk. 2-7 i denne artikel anvendelse. 
            
         
         
            
               2.Det betalingsorgan i den medlemsstat, der har fået tildelt produkterne i henhold til artikel 38a, stk. 4), skal senest 40 arbejdsdage efter offentliggørelsen af den gennemførelsesforordning, i henhold til hvilken produkterne blev tildelt, indlede en udbudsprocedure med henblik på salg af produkterne. 
            
            
               Hvis en medlemsstat har fået tildelt produkter, som et betalingsorgan i en anden medlemsstat ligger inde med, skal det betalingsorgan, der ligger inde med produkterne, give det betalingsorgan, der sælger produkterne, de oplysninger, der er omhandlet i artikel 29, stk. 2, litra d)-g), senest 10 arbejdsdage efter offentliggørelsen af den gennemførelsesforordning, i henhold til hvilken produkterne blev tildelt. 
            
            
               3.Hvis det betalingsorgan i en medlemsstat, som har fået tildelt produkter, som et betalingsorgan i en anden medlemsstat ligger inde med, sælger alle eller en del af disse produkter, skal det betalingsorgan, som sælger produkterne, betale det betalingsorgan, som ligger inde med produkterne, den regnskabsværdi, der er omhandlet i artikel 16, stk. 2, i forordning (EU) nr. 1308/2013. Denne betaling skal foretages senest 4 arbejdsdage efter modtagelsen af betalingen fra en aktør af det beløb, der svarer til vedkommendes bud. Det betalingsorgan, der ligger inde med produkterne, udsteder en udlagringsanvisning, jf. artikel 37 i denne forordning, senest 5 arbejdsdage efter modtagelsen af betalingen fra det betalingsorgan, der sælger produkterne.
            
            
               4.Det betalingsorgan, der sælger produkterne, skal senest 10 arbejdsdage efter modtagelsen af betalingen fra en aktør af det beløb, der svarer til vedkommendes bud, overføre forskellen mellem salgsprisen og regnskabsværdien af produkterne ganget med den solgte mængde til det organ, hvortil Kommissionen foretager betalinger i henhold til forordning (EU) nr. 223/2014. Det overførte beløb skal anvendes til at finansiere køb og fordeling af fødevarer til de socialt dårligst stillede som supplement til de midler, der er allerede er til rådighed under det operationelle program.
            
            
               5.Administrative omkostninger i forbindelse med salget af produkterne påhviler det betalingsorgan, der sælger produkterne.
            
            
               6.Kapitel II i delegeret forordning (EU) 2016/1238 og afdeling II, kapitel III, i denne forordning, med undtagelse af artikel 28, stk. 2, artikel 29, stk. 2, litra b), artikel 30, stk. 1, litra a) og e), artikel 31, artikel 32, stk. 2, artikel 33, stk. 2, andet afsnit, og artikel 36 i denne forordning finder anvendelse på en udbudsprocedure, der er indledt af et betalingsorgan i henhold til stk. 2 i denne artikel. Artikel 32, stk. 1, og artikel 33, stk. 3, finder tilsvarende anvendelse på en medlemsstats respektive beslutning. Med henblik på artikel 30, stk. 1, litra g), skal størrelsen af den sikkerhed, der er fastsat i den pågældende gennemførelsesforordning om indledning af salget forstås som størrelsen af den sikkerhed, der er fastsat i den gennemførelsesforordning, der er omhandlet i artikel 38a, stk. 1. 
            
            
               7.Hvis alle eller en del af de produkter, som en medlemsstat har fået tildelt, ikke er solgt senest 5 måneder efter offentliggørelsen af den gennemførelsesforordning, i henhold til hvilken produkterne blev tildelt, skal disse produkter ikke længere være til rådighed i henhold til denne specifikke gennemførelsesforordning.
            
            
               ---------------
            
            
                  * Europa-Parlamentets og Rådets forordning (EU) nr. 223/2014 af 11. marts 2014 om Den Europæiske Fond for Bistand til de Socialt Dårligst Stillede (EUT L 72 af 12.3.2014, s. 1)."
            
            
            
               2)Artikel 65, stk. 1, litra d), nr. ii), affattes således:
            
            
               "ii) oplysninger om afsætning til ordningen for de socialt dårligst stillede, herunder det pågældende beløb (forskellen mellem salgsprisen og regnskabsværdien) og det tidspunkt, hvorpå nævnte beløb overføres til det organ, hvortil Kommissionen foretager betalinger i henhold til forordning (EU) nr. 223/2014 i overensstemmelse med artikel 38b, stk. 4, i denne forordning."
            
            
               Artikel 2
            
            
               Denne forordning træder i kraft på syvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 16.8.2017.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  EUT L 347 af 20.12.2013, s. 671.
               
               
                  
                     (2)
                  Europa-Parlamentets og Rådets forordning (EU) nr. 223/2014 af 11. marts 2014 om Den Europæiske Fond for Bistand til de Socialt Dårligst Stillede (EUT L 72 af 12.3.2014, s. 1).
               
               
                  
                     (3)
                  Kommissionens delegerede forordning (EU) 2016/1238 af 18. maj 2016 om supplerende regler til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (EUT L 206 af 30.7.2016, s. 15).
               
               
                  
                     (4)
                  Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (EUT L 206 af 30.7.2016, s. 71).